da da da da de en en fi da da en da da da da da da sv sv id fi da da de en da fr en da da nl da nb da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om finansieringsmodellen for forsikrede lediges arbejdsløshedsdagpenge | Rigsrevisionen
Sådan laver vi større undersøgelser
Sikrer finansieringsmodellen og Beskæftigelsesministeriets opgavevaretagelse et tilfredsstillende grundlag for afregningen af det kommunale medfinansieringsbidrag mellem stat og kommuner?
Medfører finansieringsmodellen uhensigtsmæssige konsekvenser for statens og kommunernes mulighed for budgettering, opfølgning og kontrol vedrørende økonomien for forsikrede ledige?
Rigsrevisionen har selv taget initiativ til undersøgelsen i november 2013.
Statsrevisorernes bemærkning til beretningen
Den 12. november 2014 behandlede Statsrevisorerne
Beretning nr. 2/2014 om finansieringsmodellen for forsikrede lediges arbejdsløshedsdagpenge
Statsrevisorerne afgav beretningen til Folketinget med følgende bemærkning:
"Finansieringen af lediges arbejdsløshedsdagpenge (herefter dagpenge) sker efter en finansieringsmodel, der sammen med den øvrige beskæftigelseslovgivning skal tilgodese flere formål. Formålene er fx at skabe økonomiske incitamenter i kommunerne for at få ledige i job eller aktivering og at styrke samarbejdet mellem a-kasserne og jobcentrene.
Finansieringsmodellen består af et beskæftigelsestilskud, som Økonomi- og Indenrigsministeriet yder kommunerne for deres medfinansiering af dagpengene, og et medfinansieringsbidrag, som kommunerne betaler til Beskæftigelsesministeriet for deres andel af de udbetalte dagpenge.
Finansieringsmodellen kompliceres af, at dagpengene udbetales af a-kasserne, som modtager refusion fra Beskæftigelsesministeriet. Finansieringsmodellen er baseret på, at alle data og informationer udveksles elektronisk. Kommunernes medfinansieringsbidrag beregnes således på baggrund af a-kassernes data om dagpengemodtageren, kommunernes data om aktivering og bopælsoplysninger fra CPR-registret.
Rigsrevisionens undersøgelse viser, at der i 8 ud af 12 måneder i 2013 var en uoverensstemmelse på over 15 % mellem grundlaget for beregningen af medfinansieringsbidraget og udgifterne til dagpenge. Den primære årsag er, at a-kasserne ikke i alle tilfælde overholder lovkravet om månedlig indberetning af retvisende data.
Statsrevisorerne finder det utilfredsstillende, at Beskæftigelsesministeriet i sin opfølgning og kontrol med a-kassernes indberetninger om de ledige ikke har haft tilstrækkeligt fokus på fejl, mangler og forsinkelser i a-kassernes data.
Beskæftigelsestilskuddet udbetales forskudsvist på baggrund af kommunens udgifter 2 år før tilskudssåret, en midtvejsregulering i tilskudsåret og en efterregulering på baggrund af landsdelsmekanismen i året efter tilskudsåret.
Statsrevisorerne konstaterer, at beskæftigelsestilskuddets udbetalingsforløb og udsvingene i medfinansieringsbidraget giver likviditets-, budget- og økonomistyringsmæssige udfordringer i kommunerne."
Beskæftigelsesministerens redegørelse af 17. december 2014 (PDF)
Økonomi- og indenrigsministerens redegørelse af 20. januar 2015 (PDF)
Rigsrevisionens notat af 16. februar 2015
Rigsrevisionen følger i dette notat op på beretning nr. 2/2014 om finansieringsmodellen for forsikrede lediges arbejdsløshedsdagpenge.
Notatet er baseret på redegørelser fra beskæftigelsesministeren og økonomi- og indenrigsministeren og handler om de initiativer, som beskæftigelsesministeren har iværksat eller planlægger at iværksætte som følge af Statsrevisorernes bemærkninger og beretningens indhold og konklusioner. Beretningen har ikke givet økonomi- og indenrigsministeren anledning til at iværksætte konkrete initiativer.
Rigsrevisionen finder beskæftigelsesministerens initiativer tilfredsstillende, men vil fremadrettet følge virkningen heraf i den årlige revision af statens overførsler til kommunerne.
Rigsrevisionen vurderer derfor, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere